Gw mau tau Pembahagian dari Penyatuan semula Korea. Jelasin dalam bahasa melayu

Pembahagian semasa Semenanjung Korea merupakan hasil keputusan yang diambil pada akhir Perang Dunia Kedua. Pada tahun 1910, Empayar Jepun menjajah Korea dan memerintah kawasan tersebut sehingga kekalahannya dalam Perang Dunia Kedua. Perjanjian kemerdekaan Korea dirasmikan pada 1 Disember 1943, ketika Amerika Syarikat, China dan Great Britain menandatangani Persidangan Kaherah yang menyatakan: "Tiga kuasa yang tersebut dahulunya menyedari akan perhambaan orang Korea tekad bahawa Korea akan menjadi bebas dan merdeka 'apabila tiba masanya'". Pada tahun 1945, Pertubuhan Bangsa-Bangsa Bersatu membangunkan rancangan pentadbiran peramanahan Korea.

Pembahagian semenanjung ini kepada dua zon pendudukan tentera dipersetujui, di mana zon utara dan selatan masing-masing diberikan kepada Kesatuan Soviet dan Amerika Syarikat. Pada tengah malam 10 Ogos 1945, dua orang leftenan kolonel dari kedua-dua pihak memilih selarian ke-38 sebagai garis pemisah. Tentera Jepun sebelah utara sempadan ini sepatutnya menyerah diri kepada Kesatuan Soviet manakala tentera di sebelah selatan sempadan akan menyerah diri kepada Amerika Syarikat. Pembahagian ini pada asalnya tidak bertujuan untuk tahan lama, namun politik Perang Dingin mengakibatkan pembentukan dua pemerintah berasingan dalam dua zon pada tahun 1948 dan ketegangan antara dua pemerintah yang semakin meningkat menghalang kerjasama yang berikutan. Keinginan ramai orang Korea ke arah penyatuan semula negara mereka secara aman berakhir saat tercetusnya Perang Korea pada tahun 1950. Pada Jun 1950, tentera Korea Utara menyerang Korea Selatan. Mao Zedong menggalakkan konfrontasi dengan Amerika Syarikat dan Joseph Stalin menyokong penjajahan tersebut dengan berat hatinya. Selepas tiga tahun pertempuran yang melibatkan kedua-dua negara Korea, China dan pasukan Pertubuhan Bangsa-Bangsa Bersatu pimpinan Amerika Syarikat, perang ini berakhir oleh suatu perjanjian gencatan senjata di kira-kira sempadan yang sama.